La finalul lunii septembrie, ministrul Sănătății, Florian Bodog, a decis demiterea Amaliei Șeban din funcția de director general – Direcția generală de asistență medicală si sănătate publică din cauza întârzierilor înregistrate la procedura de achiziție a vaccinului antigripal.Decizia a venit după ce premierul Mihai Tudose l-a apostrofat, în ședința de Guvern, pe ministrul Sănătății, Florian Bodog, cu privire la achiziția vaccinurilor antigripale, afirmând că ”în fiecare an jucăm în același film, cu manualele și cu vaccinurile -începe licitația în ziua în care trebuie distribuția”..